Gjennomsnittlig gjeldsrente

**Gjennomsnittlig gjeldsrente** er et nøkkeltall i regnskapsanalyse som uttrykker rentekostnaden virksomheten betaler på samlet gjeld. I forbindelse med refinansiering kan gjennomsnittlig gjeldsrente sammenlignes med gjengs rentenivå i markedet, med forbehold om at virksomheters gjeld ofte består av lån med ulik risiko og løpetid. Nøkkeltallet brukes også til å vurdere utviklingen i virksomhetens finansieringskostnader over tid i forhold til avkastningen på totalkapitalen. Jo høyere totalkapitalrentabilitet sammenlignet med gjennomsnittlig gjeldsrente, jo bedre er bedriften i stand til å betjene renter og avdrag. Average Cost of Debt er det engelske begrepet for gjennomsnittlig gjeldsrente.

## Beregning av gjennomsnittlig gjeldsrente
Formelen for beregning av gjennomsnittlig gjeldsrente er:

\mathrm{Gjennomsnittlig} \; \mathrm{gjeldsrente}=\frac{\mathrm{rentekostnader}}{\mathrm{Gjennomsnittlig} \; \mathrm{gjeld}}\times100

Ved å beregne gjennomsnittlig gjeldsrente før skattefradrag for rentekostnader, sikres konsistens med totalkapitalens rentabilitet og egenkapitalens rentabilitet, en kan sammenlikne med markedsrente som oppgis før skatt og analysere rentekostnad uten påvirkning fra skatteforhold. Dessuten påvirkes skatt av bl.a selskapsform, om en har fremførbart underskudd, ulike investorers ulike skattesats og ulik beskatning på aksjesalg og utbytte. Ved å oppgi nøkkeltall før skatt, kan evt selskap og investorer justere til avkastning etter skatt ut fra deres konkrete skatteposisjon.  

## Regneeksempel for gjennomsnittlig gjeldsrente
Bedrift As gjennomsnittlige gjeldsrente (r) beregnes basert på følgende tall

r = 10 / 200 = 0,05 = 5 %

Dette innebærer gjennomsnittlig gjeldsrente på 5 prosent av virksomhetens samlede gjeld før skatt.

## Gjennomsnittlig gjeldsrente og gjeldsandel
Ser en bort fra endringer i flytende rente og økt finansiell risiko ved høy gjeldsandel, mottar kreditor fast avtalt rente på utestående gjeld, i motsetning til egenkapitalinvestorer. I forbindelse med kredittvurdering er det vanlig å sammenligne gjennomsnittlig gjeldsrente med totalkapitalrentabilitet. Totalkapitalrentabilitet er et mål på avkastning av driften uavhengig av kapitalstruktur og bør gi en tilstrekkelig buffer utover gjennomsnittlig gjeldsrente til å dekke avdrag og øvrige finansieringskostnader. Regnskapsanalyse av finansiell risiko i dekkes i artiklene soliditet og likviditet.

Hva er tilfredsstillende gjennomsnittlig gjeldsrente? Tilfredsstillende gjennomsnittlig rente avhenger av forhold som risiko, bransje, pantsesikkerhet, garantier og utvikling i rentenivået over tid. Boliglån med pant i fast eiendom kan ha en rente på mellom 5 og 6 prosent effektiv rente. Næringslivslån har gjerne høyere risiko og rente enn boliglån og vil derfor som en tommelfingerregel gjerne ha høyere gjennomsnittlig gjeldsrente enn boliglån. 5 prosent gjennomsnittlig gjeldsrente kan derfor, gitt rentenivået i 2026, anses som relativt lave rentekostnader for mange virksomheter.

## Se også

* Egenkapitalrentabilitet
* Totalkapitalrentabilitet
* Gjeldsgrad

## Litteratur

* Eklund og Knutsen. *Regnskapsanalyse: aktiv bruk av regnskapet*. Universitetsforlaget.
* Plenborg og Kinserdal: *Financial statement analysis : valuation, credit analysis, performance evaluation*. Fagbokforlaget.